14.3.2014 Jurnalul Oficial al Uniunii Europene L 74/1 (Acte fără caracter legislativ) REGULAMENTE REGULAMENTUL DELEGAT (UE) NR. 240/2014 AL COMISIEI din 7 ianuarie 2014 privind Codul european de conduită referitor la parteneriat, în cadrul fondurilor structurale și de investiții europene COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (UE) nr. 1303/2013 al Parla- mentului European şi al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit şi afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime şi de abrogare a Regulamentului (CE) nr. 1083/2006 al Consiliului (!), în special articolul 5 alineatul (3), întrucât: (1) Scopul prezentului regulament este de a prevedea un cod european de conduită pentru a sprijini și ajuta statele membre în organizarea de parteneriate pentru acorduri de parteneriat și programele sprijinite de Fondul european de dezvoltare regională (FEDER), Fondul social european (FSE), Fondul de coeziune, Fondul european agricol pentru dezvoltare rurală (FEADR) şi Fondul curopean pentru pescuit și afaceri maritime (EMFF). Aceste fonduri se derulează în prezent într-un cadru comun și sunt denumite „fonduri structurale şi de investiții europene” (în continuare „fondurile ESI”). ( Munca în parteneriat este un principiu deja stabilit în punerea în aplicare a fondurilor ESI. Parteneriatul implică o strânsă colaborare între autoritățile publice, partenerii economici şi sociali și organizațiile societății civile la nivel naţional, regional și local, pe parcursul întregului ciclu de program, constând în pregătire, punerea în aplicare, monitorizare și evaluare. () JO L 347, 20.12.2013, p. 320. (3) Este necesar ca partenerii selectați să fie cei mai repre- zentativi dintre părţile interesate relevante. Procedurile de selecţie trebuie să fie transparente şi să țină seama de diferitele cadre instituționale şi juridice ale statelor membre și de competențele lor naționale și regionale. Partenerii ar trebui să includă autorităţi publice, parteneri economici și sociali şi organisme care reprezintă societatea civilă, inclusiv parteneri în domeniul protecției mediului, organizații din cadrul comunităților și orga- nizaţii de voluntari, care pot influența în mod semni- ficativ sau care pot fi afectați în mod semnificativ de punerea în aplicare a acordului de parteneriat și a progra- melor. Ar trebui să se acorde atenție specială includerii grupurilor care pot fi afectate de programe, dar care întâmpină dificultăți în a le influența, în special comuni- tățile cele mai vulnerabile şi cele marginalizate, care sunt cele mai expuse riscului de discriminare sau de excludere socială, în special persoanele cu handicap, imigranții şi romii. Pentru selectarea partenerilor, este necesar să se ia în considerare diferențele existente între acordurile de parte- neriat și programe. Acordurile de parteneriat acoperă toate fondurile ESI care oferă sprijin pentru fiecare stat membru, în timp ce programele se referă exclusiv la fondurile ESI care contribuie la acestea. Caracterul relevant al partenerilor la acordurile de parteneriat trebuie evaluat ținând cont de utilizarea planificată a tuturor fondurilor ESI, în timp ce pentru programe este suficient ca partenerii să fie relevanți având în vedere utilizarea planificată a fondurilor ESI care contribuie la program. Partenerii ar trebui să fie implicați în pregătirea şi în punerea în aplicare a acordurilor de parteneriat și a programelor. În acest scop, este necesar să se stabilească principii fundamentale și bune practici  privind consultarea la timp, în mod relevant şi transparent a partenerilor în ceea ce priveşte analiza provodărilor și a nevoilor care trebuie abordate, selectarea obiectivelor și a priorităților pentru soluționarea acestora şi structurile de coordonare şi acordurile de guvernanță pe mai multe niveluri necesare pentru aplicarea eficientă a politicii.